

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Gymnázium |
| 1. Názov projektu | Gymza číta, počíta a báda |
| 1. Kód projektu ITMS2014+ | 312011U517 |
| 1. Názov pedagogického klubu | SLOVGYMZA |
| 1. Dátum stretnutia pedagogického klubu | 22.11.2021 |
| 1. Miesto stretnutia pedagogického klubu | Gymnázium, Hlinská 29, Žilina |
| 1. Meno koordinátora pedagogického klubu | Lenka Štalmachová |
| 1. Odkaz na webové sídlo zverejnenej správy | www.gymza.sk |

|  |
| --- |
| 1. **Manažérske zhrnutie:**   krátka anotácia, kľúčové slová  čitateľská gramotnosť; inovatívne didaktické formy, zážitkové učenie, simulačná hra, inscenačná hra, dramatická hra, psychodráma, sociodráma, kooperácia, tímové roly, kreativita, spontánnosť, fantázia, originalita, dramatizácia, verbálne a neverbálne komunikačné prostriedky |
| 1. **Hlavné body, témy stretnutia, zhrnutie priebehu stretnutia:** 2. Členky pedagogického klubu SLOVGYMZA prezentovali doterajšie skúsenosti s využívaním foriem zážitkového učenia na hodinách slovenského jazyka a literatúry, ale aj na vyučovacích hodinách dejepisu, občianskej náuky a psychológie. 3. Členky pedagogického klubu SLOVGYMZA sa oboznámili sa s vybranými formami zážitkového učenia:   - Zážitkové učenie je jedna z najúčinnejších foriem učenia sa; vychádza zo skúsenosti, že ak na vlastnej koži zažijeme niečo zaujímavé, vytvorí nám to skutočné spomienky, ktoré pretrvajú veľmi dlho.  Dnes sa zážitkové učenie využíva hlavne na   * + - posilnenie rozvoja osobnosti     - sebapoznanie     - ovplyvnenie postojov ľudí     - lepšiu kooperáciu tímu     - poznanie tímových rolí     - odhalenie silných a slabých miest tímovej práce     - vedenie ľudí     - rozvoj kreativity     - posilnenie spontaneity   - Charakteristika metód zážitkového učenia, ktoré je možné využívať v rámci predmetu slovenský jazyk a literatúra:  **Kvíz** – vymýšľa ho učiteľ alebo žiaci. Kvíz môže prebiehať individuálne, vo dvojiciach alebo v skupinách. Cieľom kvízu môže byť napríklad opakovanie informácií získaných z jednotlivých etáp interpretačného postupu, opakovanie učebnej  látky a pod. Do činnosti sa môže zapojiť celá trieda.  Žiaci preberajú na seba rolu učiteľa. Učiteľ im rozdá prázdne lístky a požiada ich, aby na ne napísali otázku týkajúcu sa preberanej témy, ktorá ich zaujala a chceli by na ňu počuť odpoveď. Lístky učiteľ zozbiera, zamieša a znovu ich rozdá žiakom. Žiaci si na vyžrebovanú otázku premyslia odpoveď. Pred všetkými potom otázku prečítajú a zodpovedajú na ňu.  **Dramatická hra** – vyznačuje sa prirodzenosťou, spontánnosťou, hravosťou, tvorivosťou, fantáziou, originalitou. Je založená na hrovej aktivite, a preto býva pre žiakov príťažlivou. Dramatická hra by nemala byť len hraním „niečoho“, mala by mať svoj cieľ: rozvíjať pamäť, vnímanie, fantáziu, komunikačné zručnosti a pod. Podstatou tejto metódy je hranie príbehu alebo situácie, pričom žiaci preberajú na seba určitú rolu a podľa nej sa správajú a reagujú. Žiak, ktorý príjme a predstiera akúkoľvek rolu, účinkuje v rámci svojich možností a možností, ktoré mu vyplývajú z prijatej roly. Pri interpretácii literárneho textu to môže byť napr. rola literárneho kritika, ktorý posudzuje kontroverzné literárne dielo, rola žurnalistu, ktorý robí interview s autorom literárneho diela, rola scenáristu, ktorý napísal scenár na základe literárnej predlohy a pod. Pri dramatizácii textu ide o uplatnenie divadelných prostriedkov vo vyučovacom procese. Žiaci premieňajú prozaický literárny text na dramatický útvar. Základom je hra v role a cieľom je dosiahnuť, aby si žiaci uvedomovali charakteristické vlastnosti postavy, ktorú budú stvárňovať. Žiaci si vytvoria scenár, ktorý verne, podrobne alebo voľne reprodukujú a hrajú. Dramatizácia je spojená s uplatnením reči a neverbálnych prejavov, s použitím rekvizít a kostýmov.  **Horúca stolička** – je súčasťou rolovej hry a zakladá sa na kladení otázok určitej literárnej postave, ktorú môže hrať učiteľ alebo žiak. Ostatní žiaci sa jej pýtajú na informácie, ktoré ich v konkrétnych súvislostiach zaujímajú.  **Aleja** – žiaci urobia uličku. Postavia sa do dvoch radov oproti sebe a medzi nimi zostane medzera široká asi 1,5m.Vzniknutou alejou prechádza jedna literárna postava a podľa okolností, v ktorých sa postava nachádza, môže aleja predstavovať rôzne priestory (chodbu k súdnej sieni, cestu smrti, cestu hanby...) Žiaci stojaci v radoch sú vopred inštruovaní, akú rolu hrajú, aký vzťah k postave zaujmú (môžu byť jej priateľom, výčitkami svedomia, sudcami a pod.)  Postava (žiak v role) prechádza alejou z jednej strany na druhú, počúva, čo jej hovoria a reaguje na ostatných žiakov (prihovára sa im, pýta sa ich, obhajuje sa a pod.)  **Improvizácia s dejom** – žiaci si prečítajú úryvok z literárneho diela, potom túto situáciu rozvíjajú, uvažujú, čo situácii predchádzalo a čo bude nasledovať. Žiaci zaujmú pozíciu postáv a situáciu rozohrajú. Pri vymýšľaní pokračovania deja môžu žiaci alebo učiteľ hranú situáciu podľa potreby „zmraziť“, porozprávať sa, zakomponovať potrebné prvky a potom situáciu „rozmraziť“ a vkomponovať do hrania vymyslené prvky.  **Alter ego – technika druhého Ja** – jeden žiak hrá vonkajšie správanie a konanie určitej postavy (vedie monológ alebo dialóg s ostatnými žiakmi), druhý žiak hrá vnútorné prežívanie a myšlienky tej istej postavy. Obaja hrajú súčasne: prvý presviedča sám seba o nejakej pravde, druhý reprezentujúci jeho vnútro či svedomie, mu tú pravdu vyvracia. Hráči predstavujú vlastne dve Ja tej istej osoby. Môžu viesť aj dialóg, resp. hovoriť striedavo.  **Komiksové bubliny** – žiaci si vyhotovia z tvrdého papiera komiksové bubliny, do ktorých budú vpisovať odpovede na učiteľove otázky. Komiksové bubliny žiaci prezentujú ľubovoľne, môžu sa prechádzať s nimi po triede, môžu ich pripevniť na tabuľu, môžu ich rozložiť na zem, pohybovať sa okolo nich a čítať si ich. Na záver môže učiteľ vyhodnotiť najoriginálnejšiu alebo najvýstižnejšiu, najpoetickejšiu komiksovú bublinu.  **Bábková a maňušková hra** – bábky a maňušky rozvíjajú predstavy, komunikáciu, fantáziu, estetické cítenie, pomáhajú pri osvojovaní si rôznych pozitívnych návykov, ponúkajú možnosti riešenia konfliktov, rýchlejšieho nadviazania kontaktov, odstraňujú bariéry, napomáhajú ľahšiemu prijatiu pravidiel a usmernení. V tejto hre sa uplatnia najmä žiaci ,ktorí majú trému, a preto sa ťažko vyjadrujú sami za seba.  **Zmrznutá socha** – hrá ju žiak, ktorý je prezlečený za určitú postavu, okolo ktorej sú umiestnené vhodné kulisy. Socha môže byť aktivovaná poklepaním po pleci a pred zamrznutím odpovedá na otázky ostatných žiakov. Zmyslom odpovedí je vyvolať ďalšie otázky, odpovede nemusia byť teda podrobné ani dôkladné. Sochy môžu znázorňovať postavy z literárnych diel, autorov literárnych diel, literárnych kritikov a pod.  **Stroj času** – žiaci podľa pokynov prechádzajú z jednej životnej etapy do druhej, využívajú svoju predstavivosť a poznatky, pri interpretácii textu, metódu môžeme použiť pri identifikácii autora.  **Tvorba súsoší a sôch** – žiaci tvoria sochy alebo súsošia na rôzne témy, motívy z literárneho diela, na vyjadrenie pocitu, na vyjadrenie dejovej situačnosti.   1. Tvorba úloh na rozvoj čitateľskej gramotnosti s využitím metód zážitkového učenia   v predmete slovenský jazyk a literatúra v 1.- 4.ročníku. |
| 1. **Závery a odporúčania:** 2. Členky pedagogického klubu SLOVGYMZA sa oboznámili sa s vybranými formami zážitkového učenia: 3. Členky pedagogického klubu SLOVGYMZA vytvárali úlohy na zážitkové učenie v rámci vybraných tém slovenského jazyka a literatúry:   1.ročník: tematický celok Dejiny literatúry, téma Kresťanská a rytierska literatúra,  implementovať formu Horúca stolička pre prácu s textom: Pieseň o Rolandovi – na  otázky odpovedá rytier Roland a pre prácu s textom Legenda o svätom Svoradovi  a Benediktovi, na otázky odpovedá svätec Svorad; použitá metóda môže aktualizovať  pre žiakov časovo vzdialenú dobu  2. ročník: tematický celok Veľká epická próza – román, téma H. de Balzac: Otec  Goriot, implementovať formu Alter ego; pochopiť vnútorný konflikt otca Goriota  (láska k dcéram i uvedomenie si ich zneužitia) alebo vnútorný konflikt Eugena de  Rastignac (túžba po uplatnení v dobovej spoločnosti v konflikte s vnútornými  etickými normami)  3. ročník: tematický celok Veľká epická próza, témy J. Cíger-Hronský: Jozef Mak; M.  Urban: Živý bič, P. Jilemnický: O dvoch bratoch; implementovať formu Kvíz na  opakovanie tematického celku    4.ročník: tematický celok Dramatická literatúra – tragická dráma, téma I. Bukovčan:  Kým kohút nezaspieva, implementovať formu Aleja; alejou môžu prechádzať viaceré  postavy a ostatní hodnotia ich správanie v hraničnej životnej situácii   1. Pokračovať vo vytváraní banky úloh, zameraných na aplikáciu metód čitateľskej gramotnosti i foriem zážitkového učenia.   Z: členky PK SLOVGYMZA  T: priebežne do 30.6.2022 |

|  |  |
| --- | --- |
| 14. Vypracoval (meno, priezvisko) | Helena Krajčovičová |
| 15. Dátum | 22.11.2021 |
| 16. Podpis |  |
| 17. Schválil (meno, priezvisko) | Lenka Štalmachová |
| 18. Dátum | 22.11.2021 |
| 19. Podpis |  |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Gymnázium |
| Názov projektu: | Gymza číta, počíta a báda |
| Kód ITMS projektu: | 312011U517 |
| Názov pedagogického klubu: | SLOVGYMZA |

# PREZENČNÁ LISTINA

Miesto konania stretnutia: Gymnázium, Hlinská 29, Žilina

Dátum konania stretnutia: 22.11.2021

Trvanie stretnutia: od 16:00 hod. do 19:00 hod.

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Anna Blunárová |  | Gymnázium, Hlinská 29, Žilina |
| 2. | Katarína Červencová |  | Gymnázium, Hlinská 29, Žilina |
| 3. | Helena Krajčovičová |  | Gymnázium, Hlinská 29, Žilina |
| 4. | Lenka Štalmachová |  | Gymnázium, Hlinská 29, Žilina |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |